joelniklaus/EU_Wikipedias huggingface dataset:
Munxar

Il-Munxar hu raħal Għawdxi li jinsab fin-nofsinhar tal-gżira, qrib ir-raħal ta' Sannat, b'popolazzjoni ta' madwar  1,019 -il ruħ. L-isem "Munxar" ġej minn tip ta' serrieq, bis-snien tiegħu jidhru fl-arma tal-lokal. 

Il-Munxar hu l-aktar magħruf għall-bajja tax-Xlendi, waħda mill-attrazzjonijiet turistiċi l-aktar popolari ta' Għawdex, li sa nofs is-seklu 20 kienet għadha biss post tas-sajjieda.

Il-Knisja Parrokkjali tal-Munxar hi ddedikata lill-Appostlu San Pawl, protettur ta' Malta u Għawdex, kif ukoll tal-istess raħal tal-Munxar. Il-parroċċa tal-Munxar hi l-aħħar waħda li ġiet stabbilita. Dan sar fl-1957 mill-Isqof Ġużeppi Pace.

Amministrazzjoni u Kunsill Lokali 
Il-Kunsill Lokali tal-Munxar għandu f'idejh it-tmexxija u l-Amministrazzjoni komunali tal-lokal. Il-membri tal-Kunsill huma:

Joseph Sultana (Sindku, PN)
Saviour Spiteri (PN)
Mario Camilleri (PN)
Carmen Said (PL)
Patrick Grima (PL)

Il-Kappillan tal-Munxar huwa: Fr.Micheal Said.

Faċilitajiet Komunali 
Il-lokalita' tal-Munxar fiha diversi faċilitajiet għar-residenti fosthom plejgrawnd u park, kif ukoll diversi pjazez bil-bankijiet fejn wieħed jista' joqgħod bilqiegħdha. Barra minn hekk, il-parroċċa għandha ukoll iċ-Ċentru Parrokkjali tagħha.

Festa tar-Raħal 
Il-Patrun tar-Raħal tal-Munxar hu San Pawl Appostlu, bil-festa tiegħu issir nahar l-10 ta' Frar, fit-tifkira tan-Nawfraġju tiegħu Malta. Iżda l-festa tar-raħal issir kull aħħar Ħadd ta' Mejju, u b'hekk tiftaħ l'hekk imsejjaħ "Staġun tal-Festi f'Għawdex"

Żoni tar-Raħal 
Ġnien is-Sultan 
Il-Mejda 
Sanap Cliffs
Ta' Kamleta 
Ta' Luvier 
Ta' Marżiena 
Ta' Rinota 
Ta' Valletta 
Ix-Xlendi

Toroq Prinċipali tar-Raħal 
Triq Dun Spir Gauci 
Triq il-Kalkara tal-Ġir 
Triq il-Madonna tal-Karmnu  
Triq it-12 ta' Diċembru 1957 
Triq iż-Żgħawri 
Triq Ras il-Bajjada 
Triq Santa Dminka 
Triq Ta' Marziena

Toroq Oħra 
Daħla Ta' Kamleta 
Daħlet l-Isdieri  
Pjazza tal-Knisja 
Sqaq Dun Mikiel Anġ Spiteri  
Sqaq it-Taksis  
Sqaq Marżiena 
Sqaq Ta' Rinota  
Sqaq Wied l-Għawdxija 
Triq Bardan  
Triq Damasku 
Triq Dun Alan Fenech  
Triq il-Munxar  
Triq it-Tempju 
Triq Kolaċi  
Triq Marżiena 
Triq l-10 ta' Frar  
Triq l-Andrijiet 
Triq l-Isqawi  
Triq Profs Ġużè Aquilina 
Triq San Pawl 
Triq Ta' Luvier 
Triq Ta' Rinota  
Triq Tarsu

Ħoloq esterni 

 Il-Websajt uffiċċjali tal-Kunsill Lokali
 Il-Blog uffiċċjali tal-Parroċċa

Bliet ta' Malta
Għawdex
Microsoft

Microsoft hija kumpanija multinazzjonali Amerikana li timmanufattura u tipproggramma s-softwer tal-kompjuters. Il-kumpanija hi bbażata f'Redmond, fl-istat ta' Washington, u hi l-aktar magħrufa għas-sistema operattiva tagħha Microsoft Windows u s-set ta' softwer tal-Microsoft Office.

Il-kumpanija l-ewwel bdiet tipproduċi softwer għal servers u kompjuters kbar, iżda lejn in-nofs tat-tmeninijiet bdiet tintroduċi softwer għal kompjuters privati u domestiċi. Barra minn softwer, Microsoft għandha bosta assi jew kontroll sħiħ f'kumpaniji oħra bħal MSNBC (stazzjon tat-televiżjoni), il-portal tal-internet MSN, u oħrajn.

Matul iż-żmien, Microsoft kienet ikkritikata ferm, saħansitra minn gvernijiet u kummisjonijiet Ewropej fuq il-monopolju tagħha, u n-nuqqas ta' kompetittività tagħha.

Kumpaniji
 
Kumpaniji tas-softwer Amerikani
Kumpaniji ikkwotati fuq in-NASDAQ
Commonwealth tan-Nazzjonijiet

Il-Commonwealth tan-Nazzjonijiet, jew il-Commonwealth, hi organiżżażjoni ta' ħamsa u tletin pajjiż indipendenti, li ħafna minnhom kienu jiffurmaw parti mill-Imperu Ingliż. Dawn il-pajjiżi jikkollaboraw flimkien u jaħdmu sabiex, fost oħrajn jippromwovu d-demokrazija, id-drittijiet tal-bniedem, l-iggovernar tajjeb, il-liberta tal-persuna umana, il-kummerċ  ħieles, u l-paċi fid-dinja.

L-Organiżżażjoni taf il-bidu tagħha bl-Istatut ta' Westminster tal-1931, liema statut jgħid li l-pajjiżi membri tal-Commonwealth huma indaqs u għandhom ilkoll l-istess importanza.

Il-Commonwealth għandha l-kap tagħha, kariga ċerimonjali u li hi preżentament okkupata mill-Maesta Tagħa ir-Reġina Eliżabetta II tal-Ingilterra. Barra minn hekk, ir-Reġina hi ukoll il-Monarka ta' sittax -il pajjiż membru tal-Commonwealth.

Storja

Oriġini
Lejn l-aħħar tas-seklu dsatax, bosta pajjiżi li kienu jiffurmaw parti mill-Imperu Ingliż bdew isiru aktar indipendenti. F'dan il-perjodu, kienu qiegħdin isiru bosta laqgħat bejn Prim Ministri Brittaniċi u Kolonjali, liema laqgħat wasslu sabiex jiġu żviluppati "Konferenzi Imperjali". F'dawn il-konferenzi, l-indipendenza tal-kolonji kienet aċċettata minn kullħadd, u dan issaħħaħ bid-Dikjarazzjoni ta' Balfour fl-1926, li kienet tgħid li l-Ingilterra u d-dominji tagħha kienu ugwali fl-istatus, u bl-ebda mod inferjuri minn xulxin f'kull aspett, intern jew estern, għalkemm maqgħqudin bir-rispett lejn il-kuruna u l-għaqda ħielsa bħala Membri tal-Commonwealth tan-Nazzjonijiet

Wara t-tieni Gwerra
Wara t-Tieni Gwerra Dinjija, dak li kien l-Imperu Ingliż spiċċa biss erbatax -il pajjiż barra r-Renju Unit, l-aktar minħabba l-qawmien ta' movimenti favur l-indipendenza mill-Ingilterra. Pero', ħafna minn dawn il-pajjiżi xorta baqgħu membri tal-Commonwealth. Il-pajjiżi li għażlu li ma jidħlux fil-Commonwealth huma l-Eġittu, l-Iraq, it-Transġordan, il-Palestina, is-Sudan, is-Somalja, il-Kuwajt, il-Bahrain, l-Oman, il-Qatar, l-Emirati Għarab Magħquda, Burma u Aden.

Id-Dikjarazzjoni ta' Londra
Fl-1948, ir-Repubblika tal-Irlanda ma baqgħetx tirrikonoxxi lir-Reġina tal-Ingilterra bħala l-Kap tal-Istat tagħha, u għalekk telqet mill-Commonwealth. Dan wassal għal diżgwid bejn il-pajjiżi l-oħra membri tal-Commonwealth, l-aktar l-Indja li kienet se ssir repubblika fl-1950. Dan id-diżgwid issolva f'April 1949, fejn permezz tad-Dikjarazzjoni ta' Londra, l-Indja qablet li tkompli tagħraf lir-Reġina tal-Ingilterra bħala Kap tal-Commonwealth. Bosta pajjiżi oħra mxew fuq il-passi tal-Indja, u bosta jgħidu li din id-Dikjarazzjoni wasslet għall-Commonwealth tallum.

Commonwealth tan-Nazzjonijiet
Jimi Hendrix

James Marshall "Jimi" Hendrix (twieled fis-27 ta' Novembru 1942 – miet fit-18 ta' Settembru 1970) kien kantant, kitarrista u liriċista Amerikan. Hu hu kkunsidrat fost l-ikbar kitarristi ta' kull żmien.

Albums 

 1967 Are You Experienced?
 1967 Axis: Bold as Love
 1968 Electric Ladyland
 1970 Band of Gypsys
 1971 The Cry of Love
 1971 Rainbow Bridge
 1972 War Heroes
 1974 Loose Ends
 1975 Crash Landing
 1975 Midnight Lightning
 1980 Nine to the Universe
 1997 First Rays of the New Rising Sun

Referenzi

Ħoloq esterni 
 Sit uffiċjali

Twieldu fl-1942
Mietu fl-1970
Kantanti Amerikani
Kitarristi Amerikani
Karl Shuker

Karl P. N. Shuker (t. 1959) huwa zoologu, kripto-zoologu u awtur Brittaniku li jgħix fil-West Midlands, l-Ingilterra. Huwa jaħdem bħala konsulent zooloġikali, konsulent tal-media u kittieb awtorevoli tal-kripto-zooloġija.

Shuker kiseb B.Sc fiz-zooloġija mill-Università ta’ Leeds u ġab id-dottorat fiz-zooloġija u l-fizjoloġija komparattiva mill-Università ta’ Birmingham. Huwa membru ta’ ħafna soċjetajiet xjentifiċi. Shuker huwa wieħed mill-kriptologi l-aktar magħrufa fid-dinja. Kiteb diversi artikli u ppubblika erbatax-il ktieb.

Shuker kien l-ewwel kripto-zoologu li ġibed l-attenzjoni dwar numru konsiderevoli ta’ kriptidi li sa dakinhar ma kinux magħrufin. Minbarra l-pubblikazzjonijiet tiegħu, Shuker jikkorrispondi regolarment fil-Fortean Times, huwa l-editur speċjali u korrispondent dwar il-kripto-zooloġija għal Strange Magazine, u korrispondent regolari għal Fate u pubblikazzjonijiet oħrajn simili. Barra minn dan, huwa konsulent zooloġiku għar-rekords dinjija tal-Guinness. Ikkontribwixxa bħala konsulent għal diversi serje televiżivi wkoll, bħal Into the Unknown tad-Discovery TV.

Speċi ġdida ta’ Loricifera, Pliciloricus shukeri, issemmiet għalih fl-2005.

Kotba 
 Mystery Cats of the World (1989), Robert Hale, ISBN 0-7090-3706-6
 Extraordinary Animals Worldwide (1991), Robert Hale, ISBN 0-7090-4421-6
 The Lost Ark: New and Rediscovered Animals of the 20th Century (1993), HarperCollins, ISBN 0-00-219943-2
 Dragons - A Natural History (1995), Simon & Schuster, ISBN 0-684-81443-9; republished (2006), Taschen
 In Search of Prehistoric Survivors (1995), Blandford, ISBN 0-7137-2469-2
 The Unexplained (1996), Carlton Books, ISBN 1-85868-186-3
 From Flying Toads To Snakes With Wings (1997), Llewellyn, ISBN 1-56718-673-4
 Mysteries of Planet Earth (1999), Carlton Books, ISBN 1-85868-679-2
 The Hidden Powers of Animals, (2001), Reader's Digest, ISBN 0-7621-0328-0
 The New Zoo: New and Rediscovered Animals of the Twentieth Century (2002), House of Stratus, ISBN 1-84232-561-2
 The Beasts That Hide From Man (2003), Paraview, ISBN 1-931044-64-3
 Extraordinary Animals Revisited (2007) CFZ Press, ISBN 1-905723-17-1
 Dr Shuker's Casebook (2008) CFZ Press, ISBN 1-905723-33-1
 Dinosaurs and Other Prehistoric Animals on Stamps: A Worldwide Catalogue (2008) CFZ Press, ISBN 1-905723-34-2

Konsulenza jew korrispondenza 
 Man and Beast (1993)
 Secrets of the Natural World (1993)
 Almanac of the Uncanny (1995)
 The Guinness Book of Records/Guinness World Records (1997-Present Day)
 Mysteries of the Deep (1998)
 Guinness Amazing Future (1999)
 The Earth (2000)
 Monsters (2001)
 Chambers Dictionary of the Unexplained (2007)
 Chambers Myths and Mysteries (2008)
 The Fortean Times Paranormal Handbook (2009)

Links esterni 
 Karl Shuker's website
 Karl Shuker's cryptozoology weblog

Twieldu fl-1959
Bijologi Brittaniċi
Nies ħajjin
Kittieba Brittaniċi bl-Ingliż
Malta fil-Festival tal-Eurovision taż-Żgħar

Malta ilha tieħu sehem fil-Festival tal-Eurovision tat-Tfal sa mill-ewwel edizzjoni tal-2003. Minn dakinhar, Malta baqgħet tibgħat ir-rapreżentanti tagħha mingħajr l-ebda waqfien. 

Ir-rapreżentant Malti jingħażel kull sena permezz tal-Festival tal-Kanzunetta Maltija għall-Eurosong tat-Tfal, organiżat mill-PBS. 

L-aqwa post li kisbet Malta f'din il-kompetizzjoni kien fl-2008, meta Daniel Testa ġie fir-raba' post, filwaqt li l-agħar pożizzjoni waslet fl-2005 meta Thea & Friends spiċċaw fl-aħħar post.

Kontestanti

Votazzjonijiet

Malta tat l-aktar numru ta' punti lil:

Malta irċeviet l-aktar numru ta' punti minn:

Gallerija 

Festival tal-Eurovision taż-Żgħar
Malta
Lista ta' pajjiżi membri tal-Commonwealth tan-Nazzjonijiet

Il-Commonwealth tan-Nazzjonijiet hi organizzazzjoni ta' stati sovrani, li ħafna minnhom kienu jiffurmaw parti mill-Imperu Ingliż. Dawn il-pajjiżi jikkollaboraw flimkien u jaħdmu sabiex, fost oħrajn, jippromwovu d-demokrazija, id-drittijiet tal-bniedem, it-tmexxija tajjeb, il-libertà tal-persuna umana, il-kummerċ ħieles, u l-paċi fid-dinja. 

L-Organizzazzjoni taf il-bidu tagħha bl-Istatut ta' Westminster tal-1931, liema statut jgħid li l-pajjiżi membri tal-Commonwealth huma indaqs u għandhom ilkoll l-istess importanza. Il-Commonwealth għandha bħala l-kap tagħha, kariga ċerimonjali u li hi preżentament okkupata mill-Reġina Eliżabetta II tal-Ingilterra. Barra minn hekk, ir-Reġina hi ukoll il-Monarka ta' sittax-il pajjiż membru tal-Commonwealth.

Preżentament hemm 53 pajjiż membru, li b'kollox jagħmlu mal-1.9 billjun ruħ.

Lista tal-pajjiżi

Membri sospiżi

Eks-membri

Membri xolti

Ħoloq esterni 

Storja tal-Commonwealth
Commonwealth tan-Nazzjonijiet
Listi ta' pajjiżi
The Fame

The Fame hu l-ewwel album tal-artista Amerikana Lady Gaga. Dan ħareġ taħt id-ditta Interscope Records nhar id-19 ta' Awwissu, 2008. It-tema prinċipali wara l-kanzunetti ta' dan l-album hija fuq kif kulħadd jista' jħossu famuż bħal xi ċelebrità. Għal dan l-album Gaga ħadmet ma' diversi produtturi fosthom RedOne, Martin Kierszenbaum, u Rob Fusari. L-ispirazzjoni għal dawn il-kanzunetti hi ġejja mill-ammirazzjoni u l-imħabba li Gaga tħoss lejn il-fama in ġenerali, u titkellem fuq l-intriċċi tal-ħajja ta' sinjuri u famużi, kif tidher f'għajnejha. 

L-album irċieva kritika pożittiva, bi kritiċi jqabblu l-abbilitajiet vokali ta' Gaga ma' dawk ta' Gwen Stefani. L-album wasal sal-ewwel post f'pajjiżi bħar-Renju Unit, il-Kanada, l-Awstrija, il-Ġermanja, l-Iżvizzera u l-Irlanda. Ġewwa l-Istati Uniti l-album tela' sat-tieni post fil-Billboard 200 u fil-quċċata tal-klassifika Dance/Electronic Albums tal-istess Billboard. Madwar id-dinja, l-album biegħ iktar minn 12-il miljun kopja.

L-ewwel żewġ kanzunetti minn The Fame, "Just Dance" u "Poker Face", kienu t-tnejn suċċess internazzjonali, b'"Just Dance" tkun fl-ewwel post tal-klassifiki mużikali f'sitt pajjiżi, fosthom fil-Billboard Hot 100 ġewwa l-Istati Uniti. "Poker Face" irnexxielha wkoll tmur fl-ewwel post fi kważi kull suq mużikali, u għal Gaga din kienet it-tieni darba in fila li kellha kanzunetta fl-ewwel post tal-klassifika Hot 100. Gaga ippromwoviet dan l-album billi kantat f'numru ta' esebizzjonijiet, fosthom fil-famuż tour The Fame Ball Tour.

Nhar it-2 ta' Diċembru, 2009, The Fame ġie nominat għal sitt Grammy Awards u b'"Poker Face" rebħet il-premju ta' Best Dance Recording. Barra minn hekk, fit-52 edizzjoni tal-Grammy Awards, l-album ġie nominat għall-Album of the Year u rebaħ il-premju tal-Best Electronic/Dance Album.

Albums ta' Lady Gaga
Albums tal-2008
Albums debuttanti
Cagliari

Kaljari (Taljan: Cagliari, Sardinjan: Casteddu) hija belt Taljana fil-gżira ta' Sardinja. Hija Provinċja kif ukoll il-Kapitali tar-Reġjun ta' Sardinja. Il-popolazzjoni tal-belt tgħodd madwar 160,000, u l-metropoli tgħodd madwar 400,000.

Bliet tal-Italja
Thomas Vermaelen

Thomas Vermaelen (twieled fl-14 ta' Novembru 1985) huwa eks-plejer tal-futbol Belġjan li attwalment huwa l-assistent tat-tim nazzjonali tal-Belġju.

Karriera 

Vermaelen beda l-karriera tiegħu ġewwa pajjiżu mat-tim ta' Germinal Ekeren, li aktar tard tbiddel l-isem tal-klabb għal Germinal Beerschot wara l-fużjoni.

Fis-sena 2000 ingħaqad mal-akkademja tal-klabb Olandiż ta' Ajax. Id-debutt mal-ewwel tim wasal fil-15 ta' Frar 2004, fir-rebħa barra minn darhom ta' 2–0 kontra Volendam. Madanakollu din kienet l-uniku partita tiegħu għal dak l-istaġun, staġun li ra lil Ajax jiġu nkurnati ċampjins Olandiżi. Għall-istaġun 2004–05 ġie msellef lil RKC Waalwijk, fejn għamel tlettax-il dehra u skorja żewġ gowls.

Ir-ritorn tiegħu ma' Ajax, żblokka l-opportunitajiet mal-ewwel tim fejn mal-klabb rebaħ it-Tazza Olandiża. Il-prestazzjonijiet tiegħu wassluh għal sejħa mat-tim nazzjonali Belġjan. Ajax rebħu l-Johan Cruijff Schaal u Tazza Olandiża oħra fl-istaġun ta' wara u fl-2007, reġgħu rebħu għat-tieni sena konsekuttiva t-Tazza Super Olandiża. Bit-tluq ta' Klaas-Jan Huntelaar, Vermaelen kiseb il-faxxa ta' kaptan għall-istaġun 2008–09.

Vermaelen iffirma mal-klabb Ingliż ta' Arsenal nhar id-19 ta' Ġunju 2009, għal somma inizzjali ta' €10 miljum, li tista' titla' sa' €12-il miljun skont l-inċentivi. Fl-ewwel partita tiegħu fil-kampjonat Ingliż kontra Everton fil-15 ta' Awwissu 2009 hu skorja l-ewwel gowl tiegħu b'permezz ta' daqqa ta' ras minn frikik ta' Robin Van Persie. Nhar is-16 ta' Settembru 2009, Vermaelen sab ix-xibka għall-ewwel darba fiċ-Champions League mal-Arsenal—gowl tal-pari kontroversjali kontra l-klabb Belġjan ta' Standard Liège. Arsenal rebħu dan il-konfront 3–2. Nhar id-19 ta' Settembru 2009, Vermaelen skorja doppjetta fir-rebħa ta' 4–0 kontra Wigan Athletic ġewwa l-Emirates, u ta' dan ingħata l-unur tal-Plejer tal-Partita. Fi tmiem l-ewwel staġun tiegħu ġewwa l-Ingilterra hu ġie magħżul fit-Tim tas-Sena tal-PFA.

Statistika 
(aġġornati sal-15 ta' Awwissu 2010)

Unuri

Klabb 
Ajax
 Tazza tal-Olanda: 2005–06, 2006–07
 Johan Cruijff-schaal: 2006, 2007

 Arsenal
 FA Cup: 2013–14

 Barcelona
 La Liga: 2014–15, 2015–16
 Copa del Rey: 2015–16
 Tazza tad-Dinja tal-Klabbs: 2015

Individwali 

 Tim tas-Sena tal-Premier League tal-PFA: 2009–10

Referenzi

Ħoloq esterni 

 
 

Nies ħajjin
Twieldu fl-1985
Futbolers Belġjani
Plejers ta' AFC Ajax
Plejers ta' RKC Waalwijk
Plejers ta' Arsenal FC
Plejers ta' FC Barcelona
Plejers ta' AS Roma
Plejers tal-Eredivisie
Plejers tal-Premier League
Plejers ta' La Liga
Plejers tas-Serie A
Şalom

Şalom hi gazzetta Lhudija pubblikata kull ġimgħa fit-Turkija. L-isem ta' dan il-ġurnal hi l-ortografija bit-Tork tal-kelma Ebrajka Shalom. Din il-gazzetta ġiet fundata mill-ġurnalist Tork Avram Leyon, li kien jaħdem mal-ġurnal "Cumhuriyet", nhar id-29 ta' Ottubru 1947. Hi ppubblikata ġewwa Istanbul, bil-lingwa Torka b'paġna bil-lingwa Ġudaja-Spanjola li jisimha "Al Almaneser". Şalom għandha ċirkulazzjoni ta' madwar 5,000 kopja kull ġimgħa.

Ħoloq esterni 
  Sit uffiċjali bit-Tork
 Sit uffiċjali bil-lingwa Ġudaja-Spanjola

Gazzetti Torok
Maximilien Robespierre

Maximilien François Marie Isidore de Robespierre (Arras, 6 ta' Mejju 1758 – Pariġi, 28 ta' Lulju 1794) kien wieħed mill-iktar figuri importanti u influwenti tar-Rivoluzzjoni Franċiża.

Twieldu fl-1758
Mietu fl-1794
Ġuristi Franċiżi
Personalitajiet tar-Rivoluzzjoni Franċiża
Logħob Olimpiku tas-sajf 2016

L-Olimpjadi tas-Sajf 2016 huma l-XXXI Olimpjad immexxi mill-Kumitat Olimpiku Internazzjonali (KOI). Dawn l-Olimpjadi se jsiru fil-belt ta' Rio de Janeiro kif imħabbra mill-KOI nahar it-2 ta' Ottubru, 2009. Il-logħob hu mistenni li jittella' bejn il-5 u l-21 ta' Awissu 2016. Il-Parolimpjadi tal-2016 se jsiru fl-istess belt u se jkunu organizzati mill-istess kumitat. Huma mistenni li jittellgħu bejn is-7 u t-18 ta' Settembru.

Avvenimenti sportivi kurrenti
Brażil
Diego Cavalieri

Diego Cavalieri (São Paulo, 1 ta' Diċembru 1982) huwa futboler Brażiljan li jilgħab bħala gowlkiper ma' Botafogo. Hu għandu dixxendenza Taljana u jħaddan kemm passaport Taljan kif ukoll dak Brażiljan.

Karriera 

Cavalieri beda l-karriera tiegħu ma' Palmeiras, fejn iddebutta nhar l-24 ta' Ġunju 2002 f'rebħa ta' 4–0 kontra Rio Claro. Fil-bidu tal-istaġun 2006, wara li kien weġġa' Marcos, Diego beda mal-ewwel tim għall-ewwel darba fid-derby klassiku bejn Palmeiras u Corinthians, partita li ntemmet f'favur it-tim abjad u aħdar. Bi prestazzjonijiet pożittivi u siguri bejn il-lasti, hu mhux biss irnexxielu jikseb post bħala titular iżda kiseb ukoll ir-rispett u l-fiduċja tal-partitarji tiegħu.

Nhar il-11 ta' Lulju 2008, Cavalieri qabel li jiffirma kuntratt għal erba' snin mal-klabb ta' Liverpool għal somma li hi mifumha li hi madwar £3 miljun. B'dan it-trasferiment, Cavalieri sar it-tielet Brażiljan tal-klabb wara Fábio Aurélio u Lucas Leiva. Hu ngħata l-flokk numru 1 li ġie milbus l-aħħar minn Jerzy Dudek. Fl-ewwel staġun tiegħu fl-Ingilterra, hu lagħab numru ta' partiti mill-FA Cup waqt li ddebutta fil-UEFA Champions League kontra PSV Eindhoven.

Unuri

Klabb 

Palmeiras
 Campeonato Brasileiro Série B: 2003
 Campeonato Paulista: 2008

Fluminense
 Campeonato Carioca: 2012
 Campeonato Brasileiro Série A: 2012

Tim nazzjonali 

 Superclásico de las Américas: 2012
 Tazza tal-Konfederazzjonijiet: 2013

Referenzi

Ħoloq esterni 
 Profil fuq Sambafoot
  Futpédia
 Profil fuq LFCHistory.net

Nies ħajjin
Twieldu fl-1982
Futbolers Brażiljani
Plejers ta' Sociedade Esportiva Palmeiras
Plejers ta' Liverpool FC
Plejers ta' AC Cesena
Plejers ta' Fluminense Football Club
Lisandro López

Lisandro López (Buenos Aires, 2 ta' Marzu 1983), magħruf sempliċement bħala Lisandro, huwa plejer tal-futbol Arġentin li jilgħab bħala attakkant għal Racing Club.

Karriera

Racing Club 

Lisandro beda l-karriera tiegħu ma' Racing Club de Avellaneda, fl-ewwel diviżjoni Arġentina. Matul l-edizzjoni tal-2004 tal-Apertura hu kien l-aqwa skorer tal-kampjonat.

Porto 

Eventwalment, López ittrasferixxa għal ma' Porto għas-somma ta' €2.5 miljun. Wara l-ewwel staġun fejn minn 26 dehra fil-kampjonat irritorna biss 7 gowls, hu sar pedina importanti għall-klabb Portugiż, fejn skorja diversi gowls importanti, fosthom l-ewwel gowl tiegħu fil-UEFA Champions League kontra Rangers u żewġ gowls fil-partita ġewwa darhom kontra Hamburg fl-istaġun segwenti tal-kompetizzjoni.

Fl-2007–08, Porto ġew inkurunati ċampjins nazzjonali għat-tielet sena konsekuttiva, b'López ikun l-aqwa skorer tal-kampjonat b'24 minn 27 logħba. Il-vena tal-gowls ma wafqitx biss fil-konfini Portugiżi, iżda wkoll fl-Ewropa meta fil-kampanja tal-UEFA Champions League 2008–09, spiċċa wara Lionel Messi, Steven Gerrard u Miroslav Klose fil-lista tal-aqwa skorers b'sitt gowls.

Lyon 

Nhar is-7 ta' Lulju, López ingħaqad għal somma ta' €24 miljun ewro mal-klabb Franċiż ta' Lyon. Fit-8 ta' Awwissu 2009, Lisandro skorja l-ewwel gowl tiegħu fl-ewwel dehra tiegħu mal-klabb, meta skorja free-kick fid-90 minuta f'konfront barra minn darhom kontra Le Mans biex kiseb skor finali ta' 2–2. Lopéz skorja wkoll penalty fl-ewwel leg tar-rawnd preliminarju tal-UEFA Champions League kontra Anderlecht, waqt li fil-partita ta' ritorn skorja tripletta fl-ewwel taqsima.

Internazzjonali 

Fl-2005, Lisandro ġie msejjaħ mill-kowċ tat-tim nazzjonali Arġentin José Pekerman fejn iddebutta fil-partita kontra l-Messiku tal-10 ta' Marzu 2005, li ntemmet 1–1. Wara li bil-mod il-mod beda jħalli l-marka tiegħu mat-tim ta' Porto, Alfio Basile sejjaħlu għal-logħbiet ta' ħbiberija kontra l-Eġittu, il-Messiku, l-Istati Uniti u l-Belarus. Fit-12 ta' Awwissu 2009, Lisandro skorja l-ewwel gowl tiegħu bil-flokk tal-Albicelestes fir-rebħa ta' 3–2 fuq ir-Russja.

Statistika 

Sal-21 ta' Settembru 2012

Unuri

Klabb 

Porto
 Primeira Liga: 2005–06, 2006–07, 2007–08, 2008–09
 Taça de Portugal: 2005–06, 2008–09
 Supertaça Cândido de Oliveira: 2006

Lyon
 Coupe de France: 2011–12

Individwali 
 Plejer Portugiż tas-Sena: 2007–08
 Plejer tas-Sena tal-Ligue 1: 2009–10

Referenzi

Ħoloq esterni 

 
 

Twieldu fl-1983
Nies ħajjin
Futbolers Arġentini
Plejers ta' Racing Club
Plejers ta' FC Porto
Plejers ta' Olympique Lyonnais
Plejers tal-Ligue 1
Stefan Sultana

Stefan Sultana (Ħamrun, 18 ta' Lulju 1968) huwa eks-plejer tal-futbol, fejn barra li qatta' l-aqwa perjodu tal-karriera tiegħu mal-klabb ta' Ħamrun Spartans, hu wkoll iżomm ir-rekord tal-aktar numru ta' gowls skurjati fil-Premier League Malti.

Karriera 

Stefan tela' fi ħdan is-settur taż-żgħażagħ ta' Ħamrun Spartans, il-klabb tal-lokal tiegħu, u ddebutta mat-tim tal-kbar fit-28 ta' April 1985 f'telfa ta' 4–0 kontra Marsa. Minn dakinhar mar biex skorja 197 gowl fil-kampjonat Malti f'karriera illustri ta' 25 sena. Kien eżattament nhar il-5 ta' Frar 2003 li Sultana irnexxielu jegħleb ir-rekord, li kien f'idejn Tony Nicholl, bil-gowl numru 174 tal-karriera tiegħu fir-rebħa ta' 3–1 kontra Marsaxlokk. Wara li għal sentejn kien mal-klabb ta' Raħal Ġdid, Hibernians, qabel ma reġa' rritorna mal-Ħamrun, Stefan lagħab l-aħħar logħba tiegħu personali u mal-klabb Ħamruniż fit-3 ta' Mejju 2009, fit-telfa ta' 2–0 kontra Qormi.

Wara l-irtirar 

Wara li rtira mil-logħba tal-futbol huwa baqa' nvolut f'dan il-kamp hekk kif ħa ħsieb it-tim ta' taħt is-17-il sena tal-Ħamrun. Nhar id-9 ta' Ottubru 2009, saret partita ta' testimonjanza ġewwa l-Victor Tedesco Stadium f'ġieħ is-servizzi tal-istess Stefan Sultana. Il-partita kienet tinvolvi selezzjoni tat-tim nazzjonali Malti u selezzjoni oħra tat-tim Ħamruniż, li Stefan lagħab magħhom. It-tim tal-Ħamrun rebħu 3–0 bi Stefan Sultana jiskorja gowl minnhom. It-tim tal-iSpartans ħabbru li n-numru 11 milbus minn Sultana matul il-karriera tiegħu kien se jiġi rtirat.

Lura fl-azzjoni 

B'sorpriża kbira, Stefan Sultana issospenda l-irtirar tiegħu biex ingħaqad mal-klabb Għawdxi ta' Xewkija Tigers. Hu ffirma fil-15 ta' Marzu 2010, b'kuntratt sa tmiem l-istaġun. L-ewwel logħba mal-klabb mill-Ewwel Diviżjoni Għawdxija kienet fil-konfront mirbuħ bl-iskor ta' 2–0 kontra Għajnsielem.

Internazzjonali 

Sultana, wara li kien deher xi logħbiet mat-tim Malti ta' taħt il-21 sena, iddebutta mat-tim nazzjonali A Malti nhar is-7 ta' Mejju 1991 fit-telfa ta' 4–1 kontra l-Iżlanda. Minn dakinhar irnexxielu jagħmel 33 dehra man-nazzjonal Malti fejn ħalla l-marka tiegħu għal erba' darbiet.

Statistika

Unuri

Klabb 

 Ħamrun Spartans
Premier League Malti: 1986–87, 1987–88, 1990–91
U*Bet FA Trophy: 1983, 1984, 1987, 1988, 1989, 1992

Individwali 

L-aqwa skorer tal-kampjonat: 1991–92

Referenzi

Ħoloq esterni

Profil fuq NationalFootballTeams.com

Twieldu fl-1968
Nies ħajjin
Futbolers Maltin
Plejers ta' Ħamrun Spartans FC
Plejers ta' Hibernians FC
Plejers tal-Premier League Malti
Baqra

Il-baqar f'razzett annimali mammiferu żgħar organiku ma jintrabtux b'mod permanenti u lanqas jinżammu lilhinn mill-għelieqi ħodor minn fejn jieklu ikel f'mergħat naturali. Il-bdiewa li jrabbu dawn il-baqar jimxu ma' regoli biex jiżguraw li jinżammu għal kollox komdi ħalli jagħtu ħalib frisk ta' kwalità għolja.

Il-baqra u l-ħalib 
Il-bdiewa u l-ħaddiema ta' magħhom jiġbru regolarment dan il-ħalib u jibagħtuh lill-kumpaniji speċjali tal-prodotti tal-ħalib li jibbottiljawh jew jużawh biex jagħmlu prodotti friski u delizzjużi bħall-ġobon, jogurt, kremi u ġelati. 

Annimali domestiċi
Mammiferi
Nagħġa

Il-Nagħaġ (Ovis aries) huma annimali mammiferu żgħar tal-sottofamilja Caprinae ta' l-familja Bovinae fil-ħolma tiegħek juri nuqqas ta 'preżenza u xi kultant l-intelliġenza. Inti parir tajjeb li joffru konċiljazzjoni lill-ħbieb antiki f'dan il-ħin.

Annimali domestiċi
Konfuċju

Konfuċju (28 ta' Settembru 551 q.K. – 479 q.K.) kien ħassieb u filosfu Ċiniż, li t-tagħlim u l-filosofija tiegħu ħallew influwenza kbira fuq il-ħsieb Ċiniż, Korean, Ġappuniż u Vjetnamiż, u l-ħajja.

Il-filosofija tiegħu enfasizzat fuq il-moralità personali u dik amministrattiva, korrettezza ta' relazzjonijiet soċjali, il-ġustizzja u s-sinċerità. Dawn il-valuri kisbu prominenza kbira fiċ-Ċina għad-detriment ta' duttrini opħra, bħal-Legaliżmu (法家) jew it-Taoiżmu (道家) matul id-Dinastija Han. Il-ħsibijiet ta' Konfuċju ġew żviluppati f'sistema ta' filosofija magħrufha bħala Konfuċjuneżmu (儒家). Din ġiet introdotta fl-Ewropa mill-Ġiżwita Taljan Matteo Ricci, li kien l-ewwel li Llatinizza l-isem għal "Confucius".

It-tagħlim jistgħu jinstabu fid-Djalogi ta' Konfuċju (論語), ġabra ta' "frammenti aforistiċi żgħar", li ġew komposti matul is-snin wara l-mewt tiegħu.

Twieldu fil-551 q.K.
Mietu fl-479 q.K.
Konfuċjuneżmu
Kittieba Ċiniżi
Lista tal-kodiċi nazzjonali tal-FIFA

Il-FIFA tagħti kodiċi kompost minn tliet ittri lil kull membru u anke lil dawk li mhumiex. Dawn huma l-kodiċi uffiċjali wżati mill-FIFA u l-konfederazzjonijiet kontinentali tagħha (AFC, CAF, CONCACAF, CONMEBOL, OFC u UEFA) bħala abbrevjazzjonijiet tal-ismijiet tal-pajjiżi f'kompetizzjonijiet uffiċjali.

Membri tal-FIFA 

Attwalment hemm 208 membri tal-FIFA, b'kull wieħed minnhom b'kodiċi għalih.

Ħoloq esterni 
 Kodiċi tal-pajjiżi tak-FIFA

FIFA
FIFA
Listi tal-futbol
Listi ta' kodiċi internazzjonali
Afrika t'Isfel

L-Afrika t'Isfel, uffiċjalment ir-Repubblika tal-Afrika t'Isfel, huwa pajjiż li jinsab fil-ponta tan-nofsinhar tal-Afrika. Hija maqsuma f'disa 'provinċji u għandha 2,798 kilometru (1,739 mi) ta' kosta. Il-pajjiż ġirieni huma : 'Namibja, il-Botswana u ż-Żimbabwe;. Lejn il-lvant huma Możambik u s-Sważiland; filwaqt Lesoto hija mdawwra  minn  territorju tal-Afrika t'Isfel. Afrika t'Isfel hija 25 l-akbar pajjiż fid-dinja li għandha erja u 24 l-akbar pajjiż popolat bil-fuq 51 miljun ruħ.

Afrika t'Isfel hija nazzjon multi-etnika u jkollha kulturi differenti u lingwi. Ħdax-lingwi uffiċjali huma rikonoxxuti fil-kostituzzjoni. Tnejn minn dawn il-lingwi huma ta 'oriġini Ewropea:. Ingliż tal-Afrika t'Isfel u Afrikaans , b'lingwa li oriġinaw prinċipalment mill-Olandiż li hija mitkellma mill-maġġoranza tal-abjad u kkulurit Sud Afrikani. Għalkemm l-Ingliż huwa komunement użat fil-ħajja pubblika u kummerċjali, huwa biss  l-ħames l-aktar lingwa mitkellma. Il-gruppi etniċi u lingwistiċi għandhom rappreżentanza politika fid-demokrazija kostituzzjonali tal-pajjiż li tinkludi repubblika parlamentari;. B'differenza repubbliki aktar parlamentari, il-pożizzjonijiet ta 'kap ta' stat u kap tal-gvern huma magħquda fil-President parlament-dipendenti.
Madwar 80% tal-popolazzjoni fl-Afrika t'Isfel huwa ta 'antenati Afrikani suwed, maqsum fost varjetà ta' gruppi etniċi li jitkellmu lingwi Bantu differenti, li disgħa minnhom għandhom status uffiċjali. Afrika t'Isfel fiha ukoll il-komunitajiet akbar ta 'Ewropej, Ażjatiċi , u razziżmu antenati mħallta fl-Afrika.

Pajjiżi tal-Afrika
Commonwealth tan-Nazzjonijiet
Burundi

Il-Burundi, uffiċjalment ir-Repubblika tal-Burundi (Kirundi: Republika y'u Burundi; Franċiż:République du Burundi]), huwa pajjiżi interkjuż fir-reġjun tal-Lagi Kbar tal-Afrika tal-Lvant, il-pajjiż huwa mdawwar mir-Rwanda fit-tramuntana, Tanżanija lejn il-lvant u l-Kongo fin-nofsinhar u lejn il-punent. Il-kapital huwa Bujumbura. Għalkemm il-pajjiż huwa mdawwar bl-art, ħafna mill-fruntiera tal-lbiċ huwa biswiti minn Lag Tanganyika.

Burundi
Repubbliki
Pajjiżi interkjużi
Pajjiżi tal-Afrika
Madagaskar

Madagascar huwa pajjiż fl-Afrika. Il-belt kapitali hi Antananarivo.

Madagaskar
Pajjiżi tal-Afrika
Pajjiżi gżejjer
Komoros

Comoros hu nazzjon fl-Afrika. Il-belt kapitali hi Moroni.

Pajjiżi tal-Afrika
Etjopja

L-Etjopja hi nazzjon fl-Afrika. Il-belt kapitali hi Addis Ababa.

Etjopja
Pajjiżi interkjużi
Pajjiżi tal-Afrika
Eritrea

L-Eritrea (Ge'ez: ኤርትራ ʾErtrā ; Għarbi: إرتريا‎ Iritrijá ), hija pajjiż li jinsab fil-"qarn" tal-Afrika. L-isem Eritrea huwa derivat mill-forma Taljana tal-isem Grieg Ἐρυθραίᾱ (Erythraíā ), li tfisser l-"[art] ħamra". Il-belt kapitali tagħha hija Asmara u għandha fruntieri mas-Sudan fil-Punent, l-Etjopja fin-Nofsinhar, u Ġibuti fix-Xlokk. Fil-Majjistral u fil-Lvant tal-Eritrea hemm kosta twila mal-Baħar l-Aħmar, faċċata tal-Arabja Sawdija u l-Jemen. Il-pajjiż fih medda ta' madwar 117,600 km2 (45,406 mil kwadru), u jinkludi l-Arċipelagu Dahlak u ħafna mill-Gżejjer Hanix.

L-Eritrea hija pajjiż multietniku, b'disa' gruppi etniċi magħrufa. Għandha popolazzjoni ta' madwar sitt miljun abitant. Ħafna jitkellmu ilsna Afro-Asjatiċi, Semitiċi jew Kusiti. Fost dawn il-komunitajiet, it-Tigrinja jirrappreżentaw 55 % tal-popolazzjoni. Ħafna min-nies huma Nsara jew Musulmani.

Is-saltna ta' Aksum, li kienet tinkludi l-Eritrea tal-lum u t-Tramuntana tal-Etjopja, bdiet bejn l-ewwel u t-tieni seklu W.K. u kienet Nisranija kważi sa mill-bidu tagħha. Fil-Medju Evu ħafna mill-Eritrea waqgħet taħt is-saltna ta' Medri Baħri, u biċċa minnha kienet tagħmel parti mir-Repubblika Ħamasja. L-Eritrea tal-lum hija magħmula minn saltniet li qabel kienu independenti u stati vassali tal-Imperu Etjopjan u tal-Imperu Ottoman, li eventwalment iffurmaw l-Eritrea Taljana. Fl-1947 l-Eritrea saret parti mill-Federazzjoni tal-Etjopja u l-Eritrea. Wara l-Gwerra għall-Independenza, l-Eritrea saret stat indipendenti fl-1991.

L-Eritrea hija membru tal-Unjoni Afrikana, tal-Ġnus Magħquda u l-IGAD, u hija osservatriċi fil-Lega Għarbija.

Pajjiżi tal-Afrika
Eġittu

L-Eġittu (Għarbi:مصر Miṣr), uffiċjalment ir-Repubblika Għarbija tal-Eġittu (Għarbi: ), huwa pajjiż transkontinentali li jkopri mar-rokna tal-grigal tal-Afrika u fir-rokna tal-lbiċ tal-Asja permezz ta' pont tal-art iffurmat mill-Peniżola Sinaj. Ħafna mit-territorju ta' 1,010,000 kilometru kwadru (390,000 mi kw) jinsab fl-Afrika ta' Fuq u huwa mdawwar mill-Baħar Mediterran lejn it-tramuntana, il-Medda ta' Gaża u l-Iżrael għall-grigal, il-Baħar l-Aħmar lejn il-lvant, is-Sudan fin-nofsinhar u l-Libja lejn il-punent.

L-Eġittu huwa wieħed mill-aktar pajjiżi popolati fl-Afrika u l-Lvant Nofsani, u l-15 il-pajjiż l-aktar popolazzjoni fid-dinja. Il-maġġor parti tal-popolazzjoni Eġizzjana li hija ta' 84 miljun ruħ jgħixu qrib ix-xtut tax-Xmara Nil, żona ta' madwar 40,000 kilometru kwadru (15,000 mi kw), fejn l-unika art bir-raba'. Fir-reġjuni l-kbar tad-deżert Sahara, li jikkostitwixxu l-maġġor parti tat-territorju Eġizzjan, wieħed jista' jsib ftit abitazzjonijiet minħabba s-sħana kiefra u xotta li tgħaddi minn fuq din l-art . Madwar nofs tar-reżidenti fl-Eġittu jgħixu f'żoni urbani, il-maġġoranza mifruxa madwar iċ-ċentri b'popolazzjoni densa bħall-Kajr, Alessandrija u bliet oħra ewlenin fid-delta tan-Nil.

Referenzi

 
Pajjiżi tal-Baħar Mediterran
Każakistan

Il-Każakistan (; Każak:Қазақстан Qazaqstan), uffiċjalment ir-Repubblika tal-Każakistan, hu pajjiż fl-Asja Ċentrali, b'parti żgħira fil-punent tax-Xmara Ural fl-Ewropa tal-Lvant. Mill-erja, il-Każakistan huwa l-akbar pajjiż interkjuż fid-dinja u d-disa' l-akbar pajjiż fid-dinja; it-territorju tal-pajjiż jkopri madwar 2,727,300 kilometru kwadru (1,053,000 mi kw) li huwa akbar mill-Ewropa tal-Punent. Il-pajjiż hu mdawwar minn dawn il-pajjiżi skont l-arloġġ mit-tramuntana: ir-Russja, iċ-Ċina, il-Kirġiżistan, l-Użbekistan, u t-Turkmenistan, u wkoll għandhu fruntieri fuq il-parti kbira tal-Baħar Kaspju. Bi 17-il miljun ruħ (stima tal-2013) il-Każakistan hija t-62 l-akbar mill-popolazzjoni fid-dinja, għalkemm id-densità tal-popolazzjoni tagħha hija inqas minn 6 persuni kull kilometru kwadru (15 kull mi. kw.). Il-kapital hija Nur-Sultan (preċedentement kienet Almati).

Referenzi

 
Pajjiżi interkjużi
Repubbliki
Pajjiżi stabbiliti fl-1991
Somalja

Is-Somalja hi nazzjon fl-Afrika. Il-belt kapitali hi Mogadishu.
Rwanda

Ir-Rwanda hi nazzjon fl-Afrika. Il-belt kapitali hi Kigali.

Rwanda
Pajjiżi interkjużi
Pajjiżi tal-Afrika
Angola

L-Angola hi nazzjon fl-Afrika. Il-belt kapitali u l-ikbar belt hi Luanda.

Angola
Repubbliki
Pajjiżi tal-Afrika
Ċad

Iċ-Ċad (Għarbi:تشا د‎,Tšād; Franċiż: Tchad) huwa pajjiż interkjuż fl-Afrika Ċentrali. Dan il-pajjiż huwa mdawwar mill-Libja lejn it-tramuntana, is-Sudan lejn il-lvant, ir-Repubblika Afrikana Ċentrali lejn in-nofsinhar, il-Kamerun u n-Niġerja għall-lbiċ u n-Niġer lejn il-punent.

Ċad
Repubbliki
Pajjiżi interkjużi
Pajjiżi tal-Afrika
Gabon

Il-Gabon, uffiċjalment magħruf bħala r-Repubblika Gaboniża, huwa stat sovran fuq il-kosta tal-Punent tal-Afrika Ċentrali. Dan il-pajjiż għandu konfini mal-Gwinea Ekwatorjali fil-Majjistral, lill-Kamerun fit-Tramuntana, ir-Repubblika tal-Kongo fuq il-Lvant u n-Nofsinhar, u l-Golf tal-Gwinea fuq il-Punent. Hu għandu erja ta' 270,000 kilometru kwadru (100,000 mil kwadru) u l-popolazzjoni hi stmata li tammonta għal 1.5 miljun ruħ. Il-belt kapitali u l-ikbar belt hija Libreville.

Mill-indipendenza minn Franza fis-17 ta' Awwissu, 1960, il-Gabon kellu tliet presidenti. Fis-snin disgħin, il-pajjiż introduċa sistema ta' pluraliżmu ta' partiti u kostituzzjoni demokratika ġdida li wasslet għal proċess elettorali iktar trasparenti u riforma f'diversi istituzzjonijiet governattivi. Grazzi għall-popolazzjoni baxxa, l-abbundanza ta' riżorsi naturali u investimenti barranin għenu sabiex jagħmlu lill-Gabon waħda mill-pajjiżi l-iktar sinjuri tar-reġjun u tal-kontinent.

Ħoloq esterni 
  Sit uffiċjali

Pajjiżi tal-Afrika
Ginea Ekwatorjali

Il-Guinea Ekwatorjali hi nazzjon fl-Afrika. Il-belt kapitali hi Malabo.

Ginea Ekwatorjali
Repubbliki
Pajjiżi tal-Afrika
Żimbabwe

Iż-Żimbabwe hu nazzjon fl-Afrika. Il-belt kapitali hi Harare.

Żimbabwe
Pajjiżi interkjużi
Pajjiżi tal-Afrika
Saħara tal-Punent

Is-Saħara tal-Punent hi territorju fl-Afrika kkontestat bejn il-Marokk u l-Front Polisario. Fl-1976, dan tal-aħħar ipproklama r-Repubblika Għarbija Demokratika tas-Saħara (RASD), iżda din mhijiex rikonoxxuta uffiċjalment mill-Unjoni Ewropea u minn għadd ta' sħab internazzjonali. Għaddejjin negozjati ssorveljati min-Nazzjonijiet Uniti. Il-belt kapitali hi Laayoune.

Referenzi 
Pajjiżi tal-Afrika
Sudan

Is-Sudan hu nazzjon fl-Afrika. Il-belt kapitali hi Khartoum.

Pajjiżi tal-Afrika
Mawritanja

Il-Mauritania hi nazzjon fl-Afrika. Il-belt kapitali hi Nouakchott.

Pajjiżi tal-Afrika
Liberja

Il-Liberja hi nazzjon fl-Afrika. Il-belt kapitali hi Monrovia.

Pajjiżi tal-Afrika
Kap Verde

Il-Kap Verde, uffiċjalment ir-Repubblika tal-Kap Verde, huwa pajjiż forma ta' gżira, li huwa arċipelagu mifrux f'10 gżejjer li jinsabu fiċ-ċentral tal-Oċean Atlantiku , 570 kilometri (350 mili) barra mill-kosta tal-Afrika tal-Punent. Il-gżejjer, li jkopru żona magħquda ta' ftit aktar minn 4,000 kilometru kwadru (1,500 sq mi), huma ta 'oriġini vulkaniċi u filwaqt li tlieta minnhom (Sal, Boa Vista u Maio) huma pjuttost ċatti, ramlija u niexfin, l-oħrajn huma ġeneralment aktar b'saħħithom u għandhom  aktar veġetazzjoni.

Kap Verde
Repubbliki
Pajjiżi tal-Afrika
Pajjiżi gżejjer
Burkina Faso

Il-Burkina Faso huwa pajjiż interkjuż li jinsab fl-Afrika tal-Punent. Huwa pajjiż mingħajr żblokk lejn il-baħar u hu mdawwar minn sitt pajjiżi: il-Mali fit-tramuntana, in-Niġer fil-lvant, il-Benin fix-xlokk, it-Togo u l-Gana fin-nofsinhar, u l-Kosta tal-Avorju fil-lbiċ.

Id-daqs tagħha huwa ta' 274,200 kilometru kwadru (105,900 mili kwadri) u huwa stmat li jgħixu 'l fuq minn 15,757,000 ruħ. Preċedentament, il-pajjiż kien magħruf bħala r-Repubblika tal-Volta ta' Fuq, qabel ma fl-4 ta' Awwissu 1984 il-President Thomas Sankara biddel l-isem għal Burkina Faso li tfisser "l-art tan-nies onesti" fil-lingwa Mora u Dioula, l-ikbar lingwi prattikati fil-pajjiż.

Il-belt kapitali tal-Burkina Faso hija Ouagadougou u l-format tal-gvern huwa repubblika semipresidenzjali, bil-president ikun Blaise Compaoré.

Burkina Faso
Repubbliki
Pajjiżi interkjużi
Pajjiżi tal-Afrika
Benin

Il-Benin huwa nazzjon fl-Afrika.

Benin
Repubbliki
Pajjiżi tal-Afrika
Mali

Il-Mali (/ ˈmɑːli /), uffiċjalment ir-Repubblika tal-Mali (bil-Franċiż: République du Mali; Bambara: Mali ka Fasojamana; kitba N'Ko: ߡߊߟߌ ߞߊ ߝߊߛߏߖߊߡߊߣߊ) hu pajjiż fil-Punent tal-Afrika. Il-Mali huwa t-tmien l-akbar pajjiż fl-Afrika, b'żona ta' ftit iktar minn 1,240,000 kilometru kwadru (480,000 sq mi). Il-popolazzjoni tal-Mali hija ta’ 19.1-il miljun. Fl-2017 kien stmat li 67 % tal-popolazzjoni tagħha kienu taħt l-età ta' 25 sena. Il-belt kapitali tagħha hija Bamako. L-istat sovran tal-Mali jikkonsisti minn tmien reġjuni u l-fruntieri tagħha fit-Tramuntana jilħqu l-fond fin-nofs tad-Deżert tas-Saħara, filwaqt li l-parti tan-Nofsinhar tal-pajjiż, fejn jgħixu l-maġġoranza tal-abitanti, għandha x-xmajjar tan-Niġer u tas-Senegal. L-ekonomija tal-pajjiż tikkonċentra fuq l-agrikoltura u l-minjieri. Uħud mir-riżorsi naturali prominenti tal-Mali jinkludu d-deheb u l-melħ. Il-Mali huwa t-tielet l-akbar produttur tad-deheb fil-kontinent Afrikan.

Il-Mali kien jagħmel parti minn tliet imperi tal-Punent tal-Afrika li kkontrollaw il-kummerċ trans-Saħarjan: l-Imperu tal-Ghana (li għalih huwa msemmi l-Ghana), l-Imperu tal-Mali (li għalih huwa msemmi l-Mali), u l-Imperu Songhai. Matul l-età tad-deheb tagħha, kien hemm fjoritura tal-matematika, tal-astronomija, tal-letteratura, u tal-arti. Fil-quċċata tiegħu fl-1300, l-Imperu Mali kien ikopri żona ta' madwar id-doppju tad-daqs ta' Franza ta' żminijietna u jasal sal-kosta tal-Punent tal-Afrika. Fl-aħħar tas-seklu 19, waqt il-ġirja għall-Afrika, Franza ħatfet il-kontroll tal-Mali u għamlitha parti mis-Sudan Franċiż. Is-Sudan Franċiż (dak iż-żmien magħruf bħala r-Repubblika tas-Sudan) ingħaqad mas-Senegal fl-1959, u kiseb l-indipendenza fl-1960 bħala l-Federazzjoni tal-Mali. Ftit wara, wara l-irtirar tas-Senegal mill-Federazzjoni, ir-Repubblika tas-Sudan iddikjarat lilha nnifisha r-Repubblika Indipendenti tal-Mali. Wara perjodu twil ta' tmexxija minn partit wieħed, kolp ta' stat fl-1991 wassal biex tinkiteb kostituzzjoni ġdida u għall-istabbiliment tal-Mali bħala stat demokratiku u b'ħafna partiti.

F'Jannar 2012, fit-Tramuntana tal-Mali faqqa' kunflitt armat, li fih ribelli Tuareg ħadu l-kontroll ta' territorju fit-Tramuntana, u f'April iddikjaraw is-seċessjoni ta' stat ġdid, Azawad. Il-kunflitt sar iktar ikkumplikat minħabba kolp ta' stat militari li seħħ f’Marzu 2012 u aktar tard ġlied bejn it-Tuareg u fazzjonijiet ribelli oħra. Bi tweġiba għall-kisbiet territorjali, il-militar Franċiż nieda l-Opération Serval f'Jannar 2013. Xahar wara, il-forzi Maljani u Franċiżi reġgħu qabdu l-parti l-kbira tat-Tramuntana. L-elezzjonijiet Presidenzjali saru fit-28 ta' Lulju 2013, b'taħdita tat-tieni rawnd saret fil-11 ta' Awwissu 2013, u l-elezzjonijiet leġiżlattivi saru fl-24 ta' Novembru u fil-15 ta' Diċembru 2013.

Referenzi 

Mali
Pajjiżi interkjużi
Pajjiżi tal-Afrika
Niġer

In-Niġer hu nazzjon fl-Afrika. Il-belt kapitali hi Niamey.

Niġer
Pajjiżi interkjużi
Pajjiżi tal-Afrika
Togo

It-Togo hu nazzjon fl-Afrika. Il-belt kapitali hi Lomé.

Pajjiżi tal-Afrika
Senegal

Is-Senegal hu nazzjon fl-Afrika. Il-belt kapitali hi Dakar.

Pajjiżi tal-Afrika
Libanu

Il-Libanu huwa nazzjon fil-Punent tal-Asja mal-Baħar Mediterran. Għandu fruntiera ma' Iżrael fin-Nofsinhar, u mas-Sirja fil-Lvant u fit-Tramuntana. Il-Libanu sar indipendenti fl-1943. Il-belt kapitali tiegħu hija Bejrut.

Hemm aktar minn erba' miljun ruħ jgħixu fil-Libanu. In-nies l-aktar jitkellmu bl-Għarbi. Madwar 54 % tal-Libaniżi huma Musulmani u 40.5 % huma Kristjani. Hemm 16-il miljun Libaniż li jgħixu f'pajjiżi oħra.

Is-simbolu nazzjonali tal-Libanu huwa s-siġra taċ-ċedru, minħabba hemm abbundanza minnhom fil-muntanji tal-pajjiż.

 
Pajjiżi tal-Baħar Mediterran
Qatar

Il-Qatar hu nazzjon fl-Asja. Dan il-pajjiz jinsab fil-Lvant Nofsani. Il-belt kapitali hi Doha.
Ġordan

Il-Ġordan (Għarbi: اَلأُرْدُنّ‎ Al-ʾUrdunn), uffiċjalment ir-Renju Ħaxemita tal-Ġordan (Għarbi:اَلمَمْلَكَة اَلأُرْدُنِيَّة اَلهَاشِمِيَّة al-Mamlakah al-ʾUrdunniyyah al-Hāšimiyyah), huwa renju Għarbi fil-Lvant Nofsani, fuq ix-xatt tal-Lvant tax-xmara Ġordan li jestendi fir-reġjun storiku tal-Palestina. Il-fruntieri tal-pajjiż huma l-Arabja Sawdija lejn in-Nofsinhar u l-Lvant, l-Iraq lejn il-Grigal, is-Sirja fit-Tramuntana u Iżrael li jaqsam il-kontroll tal-Baħar Mejjet miegħu, lejn il-Punent.
 
Ir-Renju tad-deżert ħareġ mill-qsim tal-Lvant Nofsani li sar wara l-Ewwel Gwerra Dinjija mill-Brittanja u Franza. Fl-1946, il-Ġordan sar stat sovran indipendenti uffiċjalment magħruf bħala r-Renju Ħaxemita tat-Transġordan. Wara l-qabda tar-reġjun taċ-Ċisġordanja matul il-gwerra 1948–49 ma' Iżrael, Abdullah I ħa t-titolu tar-Re tal-Ġordan u l-Palestina, u biddel uffiċjalment l-isem tal-pajjiż għar-Renju Ħaxemita tal-Ġordan fl-1949.

Referenzi 

Pajjiżi tal-Asja
Baħrejn

Il-Baħrejn huwa nazzjon fl-Asja.

Referenzi
Butan

Il-Butan (Dzongkha: འབྲུག་ཡུལ་; trażlitterazzjoni tal-Wylie: Brug-Yul "Druk Yul"), uffiċjalment ir-Renju tal-Butan, hu stat interkjuż fl-Asja t'Isfel fit-tarf tal-lvant tal-Himalayas. Hu mdawwar fit-tramuntana miċ-Ċina u fin-nofsinhar, il-lvant u l-punent mir-Repubblika tal-Indja. Iżjed lejn il-punent, hu separat minn-Nepal permezz tal-istat Indjan ta Sikkim, filwaqt aktar lejn in-nofsinhar hu mifrud mill-Bangladexx permezz tal-istati Indjani ta' Assam u Bengal tal-Punent. Il-belt kapitali u l-akbar belt tal-Butan hi Timfu.

Butan
Istitut tal-Unjoni Ewropea għall-Istudji dwar is-Sigurtà

L-Istitut tal-Unjoni Ewropea għall-Istudji dwar is-Sigurtà (EUISS) huwa aġenzija tal-Unjoni Ewropea taħt  il-Politika Komuni tal-Affarijiet Barranin u s-Sigurtà (CFSP). L-għanijiet tiegħu huma li jagħti kontribut għall-iżvilupp tal-politika komuni tas-sigurtà fl-UE, jgħin fl-iżvilupp u l-proġezzjoni tal-CFSP, u jikkontribwixxi lejn id-dibattitu strateġiku fl-Ewropa.

L-EUISS huwa aġenzija awtonoma b'libertà intellettwali. Bħala istitut għar-riċerka akkademika, huwa tipprovdi analiżi fuq kwistjonijiet ta' sigurtà ta' rilevanza għall-UE u jipprovdi forum għad-dibattitu. Fil-kapaċità tiegħu bħala aġenzija ta 'l-UE, toffri wkoll analiżi għall Rappreżentant Għoli Catherine Ashton.

L-EUISS huwa msieħba fil-Kulleġġ Ewropew ta' Sigurtà u Difiża.

Riċerka

L-EUISS jipprovdi riċerka fuq suġġetti relatati mal-Politika Komuni tal-Affarijiet Barranin u s-Sigurtà (CFSP), inkluż il-Politika ta' Sigurtà u ta' Difiża Komuni (CSDP). L-Istitut tkopri r-relazzjonijiet UE ma 'l-Istati Uniti, il-Balkani tal-Punent, l-Afrika, il-Mediterran, il-Lvant Nofsani, ir-Russja, il-viċinat tal-Lvant u l-Asja, kif ukoll l-oqsma tematiċi tal-ġlieda kontra t-terroriżmu, id-diżarm u proliferazzjoni, prevenzjoni kontra l-Kunflitt u ġestjoni tal-kriżijiet, l-iżvilupp u l-governanza, u tkabbir tal-UE.

Pubblikazzjonijiet

Il-pubblikazzjoni l-aktar prominenti tal-Istitut huwa s-sensiela monografu ta' Chaillot Papers. Miktuba minn esperti esterni kif ukoll l-inkarigati mir-riċerka tal-Istitut, u bbażata fuq ix-xogħol kollettiv jew ta' riċerka individwali, dawn jittrattaw suġġetti kollha ta' rilevanza għas-sigurtà tal-Unjoni. L-Istitut jippubblika wkoll dokumenti okkażjonali, kotba, rapporti, kif ukoll briefs ta' politika u analiżi iqsar.

Storja

L-EUISS ġie stabbilit bl-Azzjoni Konġunta tal-Kunsill tal-20 ta 'Lulju 2001 (rivedut mill-Azzjoni Konġunta tal-Kunsill tal-21 ta' Diċembru 2006) bħala sostituzzjoni għall-Istitut għall-Istudji tas-Sigurtà  tal-Unjoni Ewropea tal-Punent (stabbilita f'Lulju 1990). Kien inawgurat fl-1 ta 'Jannar 2002.

Ħoloq esterni

 Sit uffiċjali

Aġenziji tal-Unjoni Ewropea
Trattat ta' Liżbona

It-Trattat ta' Liżbona huwa trattat iffirmat mill-istati membri tal-Unjoni Ewropea (UE) nhar it-13 ta' Diċembru 2007, u daħal fis-seħħ fl-1 ta' Diċembru 2009. Huwa jemenda t-Trattat fuq l-Unjoni Ewropea (Maastricht, 1992) u t-Trattat li stabilixxa l-Komunità Ewropea (Ruma, 1957).

Tibdil importanti jinkludi aktar maġġoranza kwalifikata ta' votanti fi ħdan il-Kunsill tal-Ministri, involviment ikbar tal-Parlament Ewropew fil-proċess leġislattiv permezz ta' kodeċiżjoni estiż mal-Kunsill tal-Ministri, tneħħija tas-sistema tal-pilastri u l-ħolqien, fuq bażi permanenti, ta' President tal-Kunsill tal-Ewropa u Rappreżentant Għoli tal-Unjoni għall-Affarijiet Barranin u l-Politika tas-Sigurtà sabiex b'hekk tirrappreżenta pożizzjoni waħdanija fuq il-politiki tal-UE.

Ħoloq esterni 

 Sit uffiċjali (arkivjata)
 Trattat ta' Liżbona (l-emendi)
 Trattati konsolidati (ir-riżultat tal-emendi)

Liżbona
Frederick Russell Burnham

Frederick Russell Burnham (Minnesota, 11 ta' Mejju 1861 - 1947) kien scout Amerikan. Huwa kien avventurier u vvjagga bil-bosta. Kien maghruf ukoll ghas-servizzi tieghu lill-Armata Ingliza fl-Afrika kolonjali. Kien ghallem ix-xoghol fl-injam lil Robert Baden-Powell, u b'hekk sar wiehed minn minn dawk li ispiraw it-twaqqif tal-moviment internazzjonali ta' li scouts. Huwa beda l-karriera tieghu ta' 14-il sena bhala sewwieq meta mbghad mar l-Afrika jservi mal-Armata Ingliza, fejn hemmhekk ghamel hbieb ma' Baden-Powell u hadmu hafna flimkien. Aktar tard huwa kien indahhal fi spjunagg.

Twieldu fl-1861
West Ham United FC

West Ham United Football Club huwa klabb tal-futbol Ingliż ibbażat fil-belt ta' Londra. Riferut ħafna drabi bil-verżjoni mqassra ta' ismu, Hammers, il-klabb hu magħruf għall-kuluri distinti u għall-istorja twila. Il-klabb ġie fundat fl-1895.

 
Klabbs tal-futbol Ingliżi
Klabbs tal-futbol stabbiliti fl-1895
Londra

Londra hi l-belt kapitali ta' Renju Unit. Il-belt għandha popolazzjoni ta' 8,278,251 persuna (sal-2007).

Bliet kapitali fl-Ewropa
Renju Unit
Bliet fir-Renju Unit
Bliet fl-Ingilterra
Madrid

Madrid hija l-belt kapitali ta' Spanja. Sa l-2016, fiha kienu joqgħodu 3,182,981 -il persuna.

Madrid
Bliet ta' Spanja
Bliet kapitali fl-Ewropa
Mark Zuckerberg

Mark Elliott Zuckerberg (twieled fl-14 ta' Mejju 1984) huwa informatiku u imprenditur Amerikan, magħruf bħala l-fundat tas-sit soċjali Facebook. Sa Marzu tal-2018, kien stmat li valur nett ta' 62.2 biljun dollaru.

Zuckerberg nieda Facebook minn kamartu fl-Università ta' Harvard nhar l-4 ta' Frar 2004, flimkien ma' sħabu Eduardo Saverin, Andrew McCollum, Dustin Moskovitz u Chris Hughes. Il-grupp aktar tard introduċa din il-pjattaforma lil universitajiet oħra. Il-popolarità ta' Facebook kompliet tiżdied, fejn fl-2012 laħqet il-biljun utent. Matul dan iż-żmien, Zuckerberg kien involut f'numru ta' tilwim legali ma' ħbiebu u l-ko-fundaturi, li stqarrew li kellhom nieqes sehem fil-kumpanija minħabba l-involviment tagħhom fil-fażi tal-iżvilupp.

Mill-2010, ir-rivista Time niżżlet lil Zuck fost il-100 persuna l-iktar sinjura u influwenti fid-dinja bħala parti mill-unur tagħha tal-Persun tas-Sena.

Ħajja privata 

Zuckerberg iżżewweġ lil Priscilla Chan fid-19 ta' Mejju 2012. Huma għandhom żewġt itfal: Maxima Chan Zuckerberg ("Max"), li twieldet fl-1 ta' Diċembru 2015, u August li twieldet f'Awwissu tal-2017.

Referenzi

Ħoloq esterni 

 

Twieldu fl-1984
Nies ħajjin
Imprendituri Amerikani
Facebook
Francesco Totti

Francesco Totti (twieled fis-27 ta' Settembru 1976) huwa eks-plejer tal-futbol Taljan li lagħab bħala midfilder offensiv jew attakkant esklussivament mat-tim ta' Roma.

Ħoloq esterni 

  Sit uffiċjali
 
 

Twieldu fl-1976
Nies ħajjin
Futbolers Taljani
Plejers ta' AS Roma
Plejers tas-Serie A